Document ID: 31988R2051

ΚΑΝΟΝΙΣΜΟΣ ( ΕΟΚ ) αριθ . 2051/88 ΤΟΥ ΣΥΜΒΟΥΛΙΟΥ της 24ης Ιουνίου 1988 για τη χορήγηση χρηματικής αντιστάθμισης στο Βασίλειο της Ισπανίας και την Πορτογαλική Δημοκρατία λόγω της απαξίωσης ορισμένων αποθεμάτων γεωργικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,
την πρόταση της Επιτροπής,
τη γνώμη του Ευρωπαϊκού Κοινοβουλίου^(1 ),
Εκτιμώντας :
ότι, για να αποκατασταθεί η ισορροπία μεταξύ προσφοράς και ζήτησης για ορισμένα γεωργικά προϊόντα, ελήφθησαν έκτακτα μέτρα για να επιταχυνθεί η διάθεση των αποθεμάτων βουτύρου που έχουν συσσωρευθεί από τη δημόσια παρέμβαση ότι σχεδιάζονται μέτρα για την απαξίωση των αποθεμάτων σε άλλους τομείς ότι στις δαπάνες που προβλέπονται για τη διάθεση και την απαξίωση των αποθεμάτων γεωργικών προϊόντων που παρουσιάζουν πλεόνασμα κατά την περίοδο 1988-1992, δηλαδή 6,8 δισεκατομμύρια ECU, περιλαμβάνεται, από το 1989, το ποσό των 3,2 δισεκατομμυρίων ECU, που πρέπει να επιστραφεί στα κράτη μέλη στα πλαίσια του προγράμματος διάθεσης βουτύρου που εκτελέστηκε το 1987 και το 1988 ότι, κατά τη συνεδρίασή του από τις 11 μέχρι τις 13 Φεβρουαρίου 1988, το Ευρωπαϊκό Συμβούλιο προέβλεψε ότι θα πρέπει να χορηγηθεί κατάλληλη αντιστάθμιση στο Βασίλειο της Ισπανίας και την Πορτογαλική Δημοκρατία στα πλαίσια αυτά ότι η συνθήκη δεν έχει προβλέψει τις απαιτούμενες για το σκοπό αυτό εξουσίες, εκτός από εκείνες του άρθρου 235,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 Χορηγείται χρηματική αντιστάθμιση στο Βασίλειο της Ισπανίας και την Πορτογαλική Δημοκρατία στα πλαίσια της συμμετοχής τους στη χρηματοδότηση των δαπανών διάθεσης βουτύρου και απαξίωσης των σημερινών πλεονασματικών γεωργικών αποθεμάτων, για τα εξής ποσά :
- 1988 : 1,2 δισεκατομμύρια ECU,
- 1989 -1992 : 1,4 δισεκατομμύρια ECU κατ' έτος ( σε τιμές 1988 ).
ίΑρθρο 2 Η χρηματική αντιστάθμιση υπολογίζεται πολλαπλασιάζοντας το ποσό της συμμετοχής των εν λόγω κρατών μελών, η οποία καθορίζεται σύμφωνα με τη σταθμισμένη κλείδα "ΦΠΑ - συμπληρωματικού πόρου", στη χρηματοδότηση των δαπανών που αναφέρονται στο άρθρο 1, με τη διαφορά ανάμεσα στο ποσοστό επιστροφής 70 % για το 1987 αφενός, και, αφετέρου, στα ποσοστά που προβλέπονται για τα επόμενα έτη στο άρθρο 187 τρίτο εδάφιο και στο άρθρο 374 τρίτο εδάφιο της πράξης προσχώρησης της Ισπανίας και της Πορτογαλίας .
ίΑρθρο 3 Η χρηματική αντιστάθμιση καταβάλλεται κατά τη διάρκεια του μήνα που ακολουθεί την ημερομηνία καταβολής από την Επιτροπή της "προκαταβολής βάσει ανάληψης της υποχρέωσης" για την κάλυψη της δαπάνης που αναφέρεται στο άρθρο 1, σύμφωνα με το άρθρο 5 παράγραφος 2 στοιχείο α ) του κανονισμού ( ΕΟΚ ) αριθ . 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής^(2 ), όπως τροποποιήθηκε τελευταία από τον κανονισμό ( ΕΟΚ ) αριθ . 2048/88^(3 ).
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 24 Ιουνίου 1988 .

Labels: 3
11
18